**Apliecinājums par** **Valsts valodas izglītības programmu īstenošanas nosacījumi**

**bezdarba riskam pakļautām personām ievērošanu**

**Izglītības iestāde**

(nosaukums, reģistrācijas Nr.)

**1. Vispārīgie noteikumi**

* 1. Valsts valodasizglītības programmu īstenošanas nosacījumi (turpmāk – Nosacījumi) nosaka kārtību, kādā īsteno valsts valodas izglītības programmas (turpmāk – Apmācība) bezdarba riskam pakļautām personām (turpmāk – klients).
  2. Izglītības iestāde īsteno Apmācību atbilstoši šādiem normatīvajiem aktiem:
  3. Bezdarbnieku un darba meklētāju atbalsta likums;
  4. Izglītības likums;

2.3. Ministru kabineta 2011. gada 25. janvāra noteikumi Nr. 75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr. 75);

* 1. Ministru kabineta 2023. gada 20. jūnija noteikumi Nr. 323 „Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi”;
  2. Ministru kabineta 2022. gada 8. marta noteikumiem Nr. 157 “Noteikumi par valsts valodas zināšanu apjomu un valsts valodas prasmes pārbaudes kārtību” (turpmāk – MK noteikumi Nr.157);
  3. Ministru kabineta 2024. gada 25. jūnija noteikumiem Nr. 396 “Valsts pārbaudījumu informācijas sistēmas noteikumi” (turpmāk - MK noteikumi Nr. 396);
  4. Ministru kabineta 2022. gada 8. februāra noteikumi Nr. 111 „Attālināto mācību organizēšanas un īstenošanas kārtība” (turpmāk – MK noteikumi Nr. 111);
  5. citiem spēkā esošajiem normatīvajiem aktiem.

1. Izglītības iestādei ir saistošas visas normatīvā regulējuma izmaiņas, kas attiecas uz Apmācības programmu īstenošanu visā Apmācības īstenošanas laikā.

**2. Apmācības īstenošanas kārtība**

1. Izglītības iestāde nodrošina, ka Apmācības grupas plānošana, organizēšana, klientu apmeklējumu uzskaites veikšana, rēķinu iesniegšana, atskaišu iesniegšana, klientu apmācību kavējumu un attaisnojošo dokumentu pievienošana, apmācību rezultātu ievadīšana notiek Nodarbinātības valsts aģentūras (turpmāk-Aģentūra) CV un vakanču portālā (turpmāk – CV un vakanču portālā).
2. Apmācību īsteno piešķirtā finansējuma ietvaros, pamatojoties uz klientam piešķirto Apmācības kuponu (turpmāk – Kupons) klātienē vai tiešsaistē, videokonferences režīmā.
3. Klients līdz Kuponā noteiktajam datumam:
   1. piesakās dalībai CV un vakanču portālā reģistrētajā mācību grupā, autentificējoties CV un vakanču portālā;
   2. izvēlas Izglītības iestādi no Aģentūras piedāvātā izglītības piedāvājumu saraksta, kas publicēts Aģentūras mājaslapā: [*www.nva.gov.lv*](http://www.nva.gov.lv).
4. Izglītības iestāde pirms klienta pievienošanas dalībai CV un vakanču portālā reģistrētajā mācību grupā, nodrošinot vienlīdzīgu, nediskriminējošu attieksmi pret katru klientu, iepazīstina klientu ar izglītības programmas saturu, izvērtē viņa piemērotību programmas apguvei, atbilstoši izglītības programmā minētajām prasībām. Piemērotības izvērtēšanu veic Izglītības iestādē noteiktajā kārtībā, nodrošinot izvērtēšanas rezultātu pieejamību Aģentūras un citu institūciju pārstāvjiem, kuriem ir tiesības veikt pārbaudes par Aģentūras organizēto pasākumu īstenošanu. Ja izglītības iestāde klienta pieteikumu dalībai mācību grupā neapstrādā trīs darba dienu laikā, klienta kupons tiek anulēts. Dati par neapstrādāto klienta pieteikumu līdz grupas apstiprināšanai vai anulēšanai tiek attēloti mācību grupas vietnē.
5. Aģentūrai ir tiesības anulēt Kuponu šādos gadījumos:
   1. Izglītības iestāde atzinusi klientu par nepiemērotu izvēlētās izglītības programmas apguvei;
   2. klients līdz Kupona termiņa beigām nav vienojies ar Izglītības iestādi par apmācību programmas apguvi;
   3. klients atsakās no dalības Apmācībā līdz dalības uzsākšanai;
   4. Izglītības iestāde nav uzsākusi Apmācības īstenošanu viena mēneša laikā no Kupona apstiprināšanas datuma;
   5. klients līdz dalības uzsākšanai zaudē tiesības iesaistīties Apmācībā;
6. Izglītības iestāde uzsāk klienta Apmācību viena mēneša laikā no Kupona apstiprināšanas dienas. Apmācību īsteno individuāli vai grupā līdz 15 personām, ievērojot, ka:
   1. Izglītības iestāde mācību sākuma datumu var pārcelt vienu reizi, nodrošinot, ka klientam netiek pārsniegts viena mēneša termiņš no tā pievienošanas vai apstiprināšanas mācību grupā;
   2. Izglītības iestāde CV un vakanču portālā reģistrētai mācību grupai neierobežoti var pārcelt mācību sākuma datumu, ja grupā nav apstiprināto dalībnieku;
   3. dati par izglītības iestādes vai Aģentūras noraidīto klienta dalību mācību grupā līdz grupas apstiprināšanai vai anulēšanai tiek attēloti mācību grupas vietnē.
7. Izglītības iestāde pirms mācību grupas apstiprināšanas, CV un vakanču portālā izveido izglītības programmas mācību stundu (nodarbību) sarakstu visam mācību periodam, norādot tajā katras teorētiskās un praktiskās nodarbības laikus un īstenošanas vietas adresi, tai skaitā tiešsaistes adresi, ja apmācības tiek īstenotas attālināti. CV un vakanču portālā pievieno Apmācības programmas (vai mācību kursa) tematisko plānu.
8. Izglītības iestāde trīs darba dienas pirms Apmācības uzsākšanas dienas apstiprina mācību grupu CV un vakanču portālā.
9. Pēc tam kad Aģentūra ir saskaņojusi visu mācību grupā iekļauto klientu dalību, Izglītības iestāde veic Apliecinājuma parakstīšanu CV un vakanču portālā.
10. Ja klients atsakās no dalības Apmācībā, Aģentūra vienas darba dienas laikā, bet ne vēlāk kā Apmācības uzsākšanas dienā, par to informē Izglītības iestādi.
11. Aģentūra Apliecinājuma parakstīšanas dienā Valsts izglītības attīstības aģentūrai (turpmāk – VIAA) nosūta saskaņošanai uz elektronisko adresi pārbaudījuma kārtotāju skaita, pārbaudes datuma, vietas un laika saskaņošanas veidlapu. Pēc pārbaudes datuma un vietas saskaņojuma saņemšanas no VIAA, Aģentūrai ir pienākums informēt par to izglītības iestādi ar elektroniskā pasta starpniecību.
12. Ja Izglītības iestāde objektīvu apstākļu dēļ nevar uzsākt Apmācību noteiktajā termiņā, tā ne vēlāk kā trīs darba dienas pirms Apmācības uzsākšanas rakstveidā informē Aģentūru un klientus, norādot iemeslus, kuru dēļ Apmācību nevar uzsākt.

16. Ja Apmācībā iesaista personu ar invaliditāti, Apmācības laikā Izglītības iestāde nodrošina atbilstošus vides, materiāltehniskās bāzes, izdales materiālu un darba rīku pielāgojumus, t.sk., ērtu piekļūšanu Apmācības vietai. Ja Apmācībā iesaista personu ar dzirdes invaliditāti, Izglītības iestāde nodrošina iespēju Aģentūras finansētam surdotulkam Apmācības vietā sniegt surdotulka pakalpojumus.

1. Izglītības iestāde Apmācības uzsākšanas dienā klientam izsniedz Apmācības programmas (vai mācību kursa) tematisko plānu un izglītības programmas mācību stundu (nodarbību) sarakstu visam Apmācības periodam, veic klienta identitātes pārbaudi, pārliecinoties, ka Apmācībās piedalās Apliecinājumā minētās personas;
2. Apmācību nodrošina Izglītības iestādes tehniskajā piedāvājumā noteiktajās īstenošanas vietās, kuras ir reģistrētas izglītības iestāžu reģistrā, Apliecinājumā un CV un vakanču portālā mācību grupas vietnē norādītajās īstenošanas vietās, nodrošinot klientam drošus un veselībai nekaitīgus mācību apstākļus, katram klientam strukturētu izdales un mācību materiālus valsts valodā, kas paredzēti individualizētam mācību procesam. Pēc Apmācības pabeigšanas izdales un mācību materiāli paliek klientam. Apmācības laikā Izglītības iestāde nodrošina materiāltehnisko bāzi un individuālos darba rīkus atbilstoši izglītojamo skaitam grupā un Apmācības programmas (vai mācību kursa) tematiskajam plānam, un izglītības programmas mācību stundu (nodarbību) sarakstam. Izglītības programmas mācību stundu (nodarbību) sarakstā norāda tiešsaistē, videokonferences režīmā, plānotās stundas (nodarbības).
3. Izglītības iestāde, īstenojot Apmācību tiešsaistē, videokonferences režīmā atbilstoši MK noteikumos Nr. 111 noteiktajam, nodrošina:
   1. klienta un nodarbības pasniedzēja identitātes (vārds, uzvārds) attēlošanu;
   2. klienta dalības (laiks, *stundas, minūtes*) uzskaiti;
   3. ekrāna koplietošanu/dalīšanos;
   4. kopīgo klientu saraksti;
   5. privāto saraksti starp klientiem;

19.6. iespēju uzraugošajām iestādēm pieslēgties Apmācības procesam, izmantojot izglītības programmas mācību stundu (nodarbību) sarakstā norādīto piekļuves informāciju mācību platformai;

19.7. klienta informēšanu par viņa personas datu apstrādi.

1. Apmācību īsteno valsts valodā vismaz sešas mācību stundas nedēļā (nepārsniedzot astoņas mācību stundas dienā) laikā no plkst. 7.00 līdz plkst. 22.00, ar iespēju mācīties arī brīvdienās. Vienas mācību stundas ilgums ir 40 vai 45 minūtes saskaņā ar apstiprināto izglītības programmu. Teorētisko un praktisko nodarbību īstenošanas vieta ir Latvijas Republikas teritorija.
2. Izglītības iestāde nav tiesīga Nosacījumu izpildi nodot citai juridiskai vai fiziskai personai, veidot apvienotas mācību grupas sadarbībā ar citām Izglītības iestādēm izglītības programmas īstenošanai.
3. Nosacījumu izpildes laikā Izglītības iestāde var organizēt vienādu izglītības programmu vienādu mācību priekšmetu apvienošanu dažādām mācību grupām, ievērojot, ka kopējais izglītojamo skaits nepārsniedz 15.
4. Izglītības iestāde nodrošina normatīvo aktu prasībām un izglītības programmā noteiktajam atbilstošas kvalifikācijas pedagogus. Informāciju par Apmācības veikšanai piesaistītajiem pedagogiem un lektoriem pievieno CV un vakanču portālā mācību grupas vietnē.
5. Apmācības laikā Izglītības iestāde:

24.1. uztur aktuālo informāciju par Apmācības norisi:

24.1.1. vismaz vienu darba dienu pirms izmaiņām izglītības programmas mācību stundu (nodarbību) sarakstā, t.sk., par izmaiņām Apmācības īstenošanas adresē, aktualizē informāciju CV un vakanču portālā mācību grupas vietnē. Ja izmaiņas izglītības programmas mācību stundu (nodarbību) sarakstā objektīvu apstākļu dēļ nevarēja paredzēt, izglītības iestāde par izmaiņām izglītības programmas mācību stundu (nodarbību) sarakstā nekavējoties, bet ne vēlāk kā līdz mācību nodarbību sākumam, informē Aģentūru un klientus;

24.1.2. Izglītības iestādes Apmācībai piesaistītais lektors (pasniedzējs) CV un vakanču portālā CV un vakanču portālā veic atzīmes par klientu nodarbību apmeklējumiem. Nodarbības apmeklējumu atzīmi veic ne vēlāk kā 20 minūtes pēc nodarbības sākuma un, īstenojot Apmācības klātienē, nodrošina, ka izglītojamie ne vēlāk kā 20 minūtes pēc nodarbības sākuma parakstās parakstu lapā par katras nodarbības faktisko apmeklējumu, izņemot noslēguma pārbaudījuma norises dienā.

24.2. regulāri veic kvalitātes uzraudzību un kontroli visās Apmācības īstenošanas vietās;

24.3. informē Aģentūru, ja klients nepiedalās Apmācībās trīs Apmācību dienas pēc kārtas;

24.4. ar rīkojumu atskaita klientu no izglītojamo skaita ar darba dienu, kad ir iestājies (vai Izglītības iestādei kļuvis zināms) viens no šādiem nosacījumiem (atskaitīšanas dienu ieskaita faktiskajā Apmācības periodā):

24.4.1. saņemts klienta iesniegums par Apmācības pārtraukšanu;

24.4.2. klients kavējis 20 procentus no kopējā mācību stundu (nodarbību) skaita;

24.4.3. Aģentūra konstatējusi, ka pirms iesaistes Apmācībā klients neatbilda normatīvajos aktos noteiktajiem nosacījumiem dalībai Apmācībā;

24.4.4. klients nav apguvis izglītības programmu pilnā apmērā un nav pielaists pie noslēguma pārbaudījuma kārtošanas;

24.4.5. klients Apmācības laikā atkārtoti pārkāpis Izglītības iestādes iekšējās kārtības noteikumus;

24.4.6. klients zaudē atbilstību nosacījumiem, kas ļauj kārtot valsts valodas prasmes noslēguma pārbaudi un saņemt VIAA izsniegto lēmumu par nokārtoto valsts valodas prasmes pārbaudes rezultātu.

25. Izglītības iestāde rīkojumu par klienta atskaitīšanu no izglītojamo skaita trīs darba dienu laikā ievieto CV un vakanču portālā mācību grupas vietnē, norādot atskaitīšanas iemeslu. Rīkojumā iekļauj informāciju par klientu, norādot vārdu, uzvārdu un personas kodu.

26. Izglītības iestāde, saņemot attiecīgu informāciju no Aģentūras, klientam, kurš Apmācību laikā ir zaudējis atbilstību mērķa grupas kritērijiem, nodrošina iespēju pabeigt iesākto Apmācību.

27. Izglītības iestāde pēdējā Apmācības dienā klientiem organizē Izglītības iestādes noslēguma pārbaudījumu, atbilstoši izglītības programmas prasībām, dodot iespēju kā novērotājiem tajā piedalīties Aģentūras, Labklājības ministrijas, Izglītības un zinātnes ministrijas, Izglītības kvalitātes valsts dienesta pārstāvjiem.

1. Izglītības iestāde pēdējā Apmācības dienā klientam, kurš apguvis izglītības programmu un sekmīgi nokārtojis noslēguma pārbaudījumu, izsniedz iegūto zināšanu apliecinošu dokumentu. Izglītības iestāde reģistrē klientus valsts valodas prasmes noslēguma pārbaudei saskaņā ar MK noteikumiem Nr. 157 un saskaņā ar MK noteikumiem Nr. 396. Ja klients nevar ierasties uz valsts valodas prasmes noslēguma pārbaudi saskaņojumā norādītajā vietā, laikā un datumā, Izglītības iestāde, lai klientu reģistrētu citai pārbaudei, elektroniski sazinās ar VIAA atbildīgo personu.
2. Ja klients, ievērojot visas Izglītības iestādes noteiktās un izglītības programmā ietvertās prasības, pēc Apmācības pabeigšanas nav nokārtojis noslēguma pārbaudījumu, Izglītības iestāde saskaņā ar tās darbību reglamentējošiem normatīvajiem aktiem, nosaka termiņu atkārtota noslēguma pārbaudījuma kārtošanai Izglītības iestādē un nodrošina iespēju klientam par viņa līdzekļiem atkārtoti kārtot noslēguma pārbaudījumu Izglītības iestādē un valsts valodas prasmes noslēguma pārbaudi VIAA, kā arī klients samaksā par papildu Apmācību, ja tāda nepieciešama. Šajā punktā minētā noteikuma iestāšanās gadījumā, Izglītības iestādei papildu Apmācība, noslēguma pārbaudījuma kārtošana Izglītības iestādē, valsts valodas prasmes noslēguma pārbaude VIAA un mācību maksas gala rēķina iesniegšana Aģentūrā jānodrošina 90 (deviņdesmit) dienu laikā skaitot no Apliecinājumā norādītā Apmācības beigu datuma.

30. Klients, kurš nav ieradies uz noslēguma pārbaudījumu vai kādu tā daļu, iesniedz Izglītības iestādē rakstveida iesniegumu par iespēju nodrošināt viņam noslēguma pārbaudījumu kārtošanu un pievieno attaisnojošu iemeslu apstiprinoša dokumenta kopiju (ja attiecināms). Izglītības iestāde trīs darba dienu laikā informē klientu par iespēju kārtot noslēguma pārbaudījumu izglītības iestādē, norādot noslēguma pārbaudījuma norises vietu, laiku, un nodrošina iespēju klientam kārtot noslēguma pārbaudījumu izglītības iestādē un valsts valodas prasmes noslēguma pārbaudi VIAA. Šajā punktā minētā noteikuma iestāšanās gadījumā, izglītības iestādei papildu Apmācība, noslēguma pārbaudījuma kārtošana izglītības iestādē, valsts valodas prasmes noslēguma pārbaude VIAA un mācību maksas gala rēķina iesniegšana Aģentūrā jānodrošina 90 (deviņdesmit) dienu laikā, skaitot no Apliecinājumā norādītā Apmācības beigu datuma.

1. Klientam, kurš izpildījis Apmācībās noteiktās prasības, bet nav nokārtojis vai nav ieradies uz noslēguma pārbaudījumu, Izglītības iestāde izsniedz sekmju izziņu - dokumentu par attiecīgās izglītības programmas daļēju apguvi, nenodrošinot VIAA valsts valodas prasmes noslēguma pārbaudi.
2. Pēc Apmācības pabeigšanas Izglītības iestāde sadarbībā ar VIAA ne vēlāk kā 15 darba dienu laikā nodrošina iespēju klientam, kurš sekmīgi nokārtojis Izglītības iestādes noslēguma pārbaudījumu, vienu reizi kārtot valsts valodas prasmes noslēguma pārbaudi VIAA bez maksas (turpmāk – noslēguma pārbaude):

32.1. Izglītības iestāde VIAA noteiktajā pārbaudes datumā un laikā var organizēt noslēguma pārbaudi Izglītības iestādes telpās, ja:

32.1.1. Izglītības iestāde katram klientam telpā nodrošina atsevišķu darba vietu un attālums starp darba vietām ir vismaz 1,5 metri un katram klientam valsts valodas prasmes pārbaudes kārtošanai telpā tiek nodrošināts dators un kvalitatīvs interneta pieslēgums;

32.1.2. noslēguma pārbaudes kārtotāju skaits noteiktajā datumā ir desmit vai vairāk;

32.2. VIAA nosaka pārbaudes kārtošanas datumu, laiku un vietu, ja:

32.2.1. Izglītības iestāde katram klientam nevar nodrošināt darba vietu atbilstoši šo Nosacījumu 32.1.1. apakšpunktā noteiktajam;

32.2.2. noslēguma pārbaudes kārtotāju skaits noteiktajā datumā ir no viena līdz deviņiem klientiem.

1. Aģentūra informē Izglītības iestādi par izmaiņām, kuru dēļ Apmācībās iesaistītais klients zaudējis tiesības piedalīties Apmācībā.
2. Aģentūra veic pārbaudes apmācību īstenošanas vietās klātienē vai, ja Apmācība notiek tiešsaitē, Apmācības procesa pārbaudei pieslēdzas mācību platformai, izmantojot CV un vakanču portālā mācību grupas vietnē norādīto piekļuves informāciju. Pārbaudes rezultātus atspoguļo pārbaudes aktā:
   1. ja pārbaude apmācību īstenošanas vietā notiek klātienē, pārbaudes akta papīra dokumenta formā vienu eksemplāru izsniedz klātienē izglītības iestādes pilnvarotai personai. Ja pārbaudē nepiedalās izglītības iestādes pilnvarotā persona, pārbaudes aktu nosūta izglītības iestādei pēc pārbaudes veikšanas;
   2. par tiešsaistē organizētās Apmācības pārbaudi pārbaudes aktu nosūta Izglītības iestādei pēc pārbaudes veikšanas;

34.3. ja pārbaudes laikā konstatēti pārkāpumi, Aģentūra pārbaudes aktā noteiktajā termiņā uzdod Izglītības iestādei sniegt skaidrojumu un/vai novērst pārkāpumus. Ja nepieciešamas papildus ziņas, Aģentūra nosūta Izglītības iestādei pieprasījumu iesniegt papildu paskaidrojumus un visa veida dokumentu apliecinātas kopijas, kā arī, ja nepieciešams, pieprasa uzrādīt dokumentu oriģinālus un citu informāciju.

35. Izglītības iestāde nodrošina visās Apmācības īstenošanas vietās ar Apmācības īstenošanu saistīto dokumentu esamību (ja Apmācība tiek īstenota attālināti, tad nodrošināt dokumentu ievietošanu CV un vakanču portālā) un Izglītības iestādes pārstāvju, t.sk., mācībspēku, piedalīšanos pārbaudēs, uzrādot Aģentūras un citu institūciju pārstāvjiem, kuriem ir tiesības veikt Aģentūras īstenoto pasākumu un Eiropas Savienības struktūrfondu finansēto projektu pārbaudes, šādus dokumentus:

35.1. izglītības programmu vai tās kopiju;

35.2. Apmācības programmas (vai mācību kursa) tematisko plānu visam izglītības programmas īstenošanas periodam;

* 1. piekļuvi CV un vakanču portālā mācību grupas vietnei, kur tiek nodrošināta klientu apmeklētības uzskaite;
  2. nodarbību apmeklētības parakstu lapas, ja nodarbības notiek klātienē;

35.5. mācībspēku sarakstu atbilstoši Apmācības tematiskajam plānam, kā arī mācībspēku kvalifikāciju apliecinošu dokumentu kopijas;

35.6. rīkojumus vai to kopijas par klientu atskaitīšanu no izglītojamo skaita;

35.7. dokumentus vai to kopijas, kas atspoguļo noslēguma pārbaudījuma norises gaitu un tā rezultātus;

35.8. rīkojumu vai tā kopiju par Apmācības pabeigšanu un neformālās izglītības programmas apliecības vai sekmju izziņas izsniegšanu.

1. Izglītības iestāde nodrošina plakātu izvietošanu, ievērojot vizuālās identitātes prasības saskaņā ar Eiropas Parlamenta un Padomes 2021. gada 12. februāra Regulas (ES) 2021/241 34. pantu un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantu.
2. Ja Apmācība tiek finansēta Eiropas Savienības Atveseļošanas un noturības mehānisma ietvaros, Izglītības iestāde nodrošina, ka ar Apmācības īstenošanu saistītajos dokumentos un uz izdales mācību materiāliem ir nodrošinātas publicitātes prasības, t.i., vizuālo elementu ansamblis, kas attiecināms uz Eiropas Savienības Atveseļošanas un noturības mehānisma vizuālo identitāti un atsauce: Eiropas Savienības Atveseļošanas fonda projekts ”Prasmju pilnveide pieaugušajiem” Nr.3.1.2.5.i.0/1/23/I/CFLA/001. Izsniedzot klientam zināšanu apliecinošu dokumentu, attiecīgajiem dokumentiem pievieno apliecinājumu, ka Apmācība ir finansēta no Eiropas Savienības Atveseļošanas un noturības mehānisma finansējuma.
3. Izglītības iestāde nodrošina, ka ar Apmācības īstenošanu saistītā dokumentācija tiek glabāta līdz 2031. gada 31. decembrim, ja Apmācība īstenota ar Eiropas Savienības Atveseļošanas un noturības mehānisma finansējumu.
4. Apmācības izmaksas, izmaksas par visiem mācību izdales materiāliem, visi izdevumi, kas saistīti ar noslēguma pārbaudījuma kārtošanu, pievienotās vērtības nodoklis, ar ko apliekama mācību maksa, kā arī citi izdevumi, kas rodas izglītības iestādei Apmācības organizēšanas laikā, ir iekļauti kupona vērtībā.

**3. Norēķinu kārtība**

1. Apmācības finansē no Eiropas Savienības Atveseļošanas un noturības mehānisma un valsts budžeta līdzfinansējuma.

41.

Mācību maksu apliek ar pievienotās vērtības nodokli.

1. Mācību maksu aprēķina un izmaksā par klientiem, kuri 90 (deviņdesmit) dienu laikā, skaitot no Apliecinājumā norādītā Apmācības beigu datuma, sekmīgi nokārtoja VIAA organizēto valsts valodas prasmes noslēguma pārbaudi un saņēma VIAA izsniegto lēmumu par sekmīgi nokārtoto valsts valodas prasmes pārbaudes rezultātu.
2. Pēc Apmācības uzsākšanas izglītības iestāde vienas darba dienas laikā Aģentūrai var iesniegt CV un vakanču portāla ģenerēto avansa rēķinu 20 procentu apmērā no Apliecinājumā noteiktās mācību maksas. Izglītības iestāde var precizēt CV un vakanču portāla ģenerētā rēķina numuru. Izglītības iestāde var neiesniegt avansa rēķinu, un visus Apmācības izdevumus iekļaut gala rēķinā. Aģentūrai ir tiesības apturēt avansa izmaksu Izglītības iestādei, ja Aģentūra konstatē riskus, kas ietekmē apmācības rezultātus un norēķinu kārtību.
3. Aģentūra, pēc avansa rēķina saņemšanas, 30 kalendāra dienu laikā veic rēķina apmaksu.
4. Izglītības iestāde trīs darba dienu laikā pēc kalendārā mēneša beigām (vai citā termiņā pēc Aģentūras pieprasījuma) CV un vakanču portālā mācību grupas vietnē iesniedz Aģentūrai atskaiti “Kupona apmācības pārskata periodi” par klienta nodarbību apmeklējumiem. Ja izglītības iestāde trīs darba dienu laikā pēc kalendārā mēneša beigām neiesniedz atskaiti par klienta nodarbību apmeklējumiem, atskaite automātiski tiek iesniegta Aģentūrā un labojumus tajā varēs veikt tikai ar Aģentūras saskaņojumu. Ja Apmācība notika tiešsaistē, CV un vakanču portālā mācību grupas vietnē papildus pievieno klientu dalības uzskaites pierakstus no mācību platformas (laiks, *st., min.*).
5. Izglītības iestāde pēdējā Apmācības mēneša atskaiti par Kupona apmācības pārskata periodu CV un vakanču portālā mācību grupas vietnē iesniedz trīs darba dienu laikā pēc apmācību pabeigšanas. Ja izglītības iestāde trīs darba dienu laikā pēc apmācību pabeigšanas neiesniedz CV un vakanču portālā ģenerēto atskaiti Kupona apmācību pārskata periodi par klienta nodarbību apmeklējumiem, atskaite automātiski tiek iesniegta Aģentūrā un labojumus tajā varēs veikt tikai ar Aģentūras saskaņojumu. Ja Apmācība notika tiešsaistē, CV un vakanču portālā mācību grupas vietnē papildus pievieno klientu dalības uzskaites pierakstus no mācību platformas (laiks, *st., min.*).
6. Izglītības iestāde trīs darba dienu laikā pēc apmācību pabeigšanas CV un vakanču portālā mācību grupas sadaļā “Apmācību rezultāti” ievada katram klientam mācību rezultātu:
   1. klientam, kurš ievērojot visas izglītības iestādes noteiktās un izglītības programmā ietvertās prasības, pēc Apmācības pabeigšanas nav nokārtojis noslēguma pārbaudījumu, mācību rezultāts – “Sekmju izziņa”;
   2. klientam, kurš nav ieradies uz izglītības iestādes organizēto noslēguma pārbaudījumu, mācību rezultāts – “Sekmju izziņa”;
   3. klientam, kurš sekmīgi nokārtoja izglītības iestādes organizēto noslēguma pārbaudījumu un ieguva izglītības iestādes izsniegto apliecību, mācību rezultāts – “Izglītības iestādes apliecība”.

48. Izglītības iestāde trīs darba dienu laikā pēc Apmācības pabeigšanas CV un vakanču portālā mācību grupas sadaļā ievieto rīkojumu par Apmācību pabeigušajiem klientiem. Rīkojumā norāda klienta vārdu, uzvārdu, personas kodu, saņemto izglītības dokumentu un dokumenta numuru:

48.1. klientam, kurš ievērojot visas Izglītības iestādes noteiktās un izglītības programmā ietvertās prasības pēc Apmācības pabeigšanas Izglītības iestādē nav nokārtojis noslēguma pārbaudījumu vai kurš nav ieradies uz Izglītības iestādes organizēto noslēguma pārbaudījumu, mācību rezultāts – “Sekmju izziņa”;

48.2. klientam, kurš sekmīgi nokārtoja Izglītības iestādes organizēto noslēguma pārbaudījumu – “Izglītības iestādes apliecība”.

49. Aģentūra, saņemot informāciju no VIAA par noslēguma pārbaudījuma rezultātiem, piecu darba dienu laikā Aģentūras informācijas sistēmā ievada datus:

49.1. klientam, kurš sekmīgi nokārtoja VIAA organizēto valsts valodas prasmes noslēguma pārbaudi un saņēma VIAA izsniegto lēmumu par sekmīgi nokārtoto valsts valodas prasmes pārbaudes rezultātu, mācību rezultāts – “Apliecība”, ievada eksāmena datumu un iegūto valsts valodas prasmes līmeni un pakāpi;

49.2. klientam, kurš nesekmīgi nokārtoja VIAA organizēto valsts valodas prasmes noslēguma pārbaudi un saņēma VIAA izsniegto lēmumu par nesekmīgi nokārtoto valsts valodas prasmes pārbaudes rezultātu, mācību rezultāts – “Izglītības iestādes apliecība” un ievada eksāmena datumu.

50. Aģentūra vienas darba dienas laikā informē Izglītības iestādi, ka dati par klientu noslēguma pārbaudījuma rezultātiem VIAA ir ievadīti Aģentūras informācijas sistēmā un izglītības iestāde var iesniegt mācību maksas gala rēķinu. Mācību maksas gala rēķins tiek iesniegts, ņemot vērā valsts valodas prasmes noslēguma pārbaudes VIAA rezultātus. Mācību maksas gala rēķinā iekļauj mācību maksu (100% apmērā) tikai par tiem klientiem, kuri sekmīgi nokārtoja VIAA organizēto valsts valodas prasmes noslēguma pārbaudi un saņēma VIAA izsniegto lēmumu par sekmīgi nokārtoto valsts valodas prasmes pārbaudi. Mācību maksas gala rēķinā neiekļauj mācību maksu un Aģentūra neveic mācību maksas apmaksu par klientiem, kuri mācības nav pabeiguši (atskaitīti) un par klientiem, kuri nekārtoja vai nesekmīgi nokārtoja noslēguma pārbaudījumu Izglītības iestādē vai VIAA organizēto valsts valodas prasmes noslēguma pārbaudi.

1. Mācību maksas gala rēķinu Izglītības iestāde iesniedz pēc tam, kad CV un vakanču portālā mācību grupas sadaļā “Apmācību rezultāti”, katram klientam ir ievadīti mācību pabeigšanas rezultāti, iesniegta un Aģentūrā apstiprināta CV un vakanču portālā ģenerētā Kupona apmācību pārskata periodu atskaite par klienta nodarbību apmeklējumiem un kad CV un vakanču portālā mācību grupas sadaļā “Apmācību rezultāti” pievienots rīkojums par VIAA lēmuma par sekmīgi nokārtojušo valsts valodas prasmes pārbaudes rezultātu saņēmušajiem klientiem. Rīkojumā norāda klienta vārdu, uzvārdu, personas kodu un saņemto dokumentu. Aģentūra veic galīgo norēķinu 30 kalendāro dienu laikā pēc mācību maksas gala rēķina saņemšanas.
2. Ja izglītības iestāde nodrošina noslēguma pārbaudījumu kārtošanu izglītības iestādē atbilstoši šo nosacījumu 29. vai 30. punktā noteiktajam un, ja klients sekmīgi nokārtojis izglītības iestādes organizēto noslēguma pārbaudījumu, izglītības iestāde trīs darba dienu laikā pēc noslēguma pārbaudījumu kārtošanas ievieto CV un vakanču portālā mācību grupas vietnē rīkojumu par noslēguma pārbaudījumu sekmīgi nokārtojušo klientu un informē Aģentūru. Rīkojumā norāda klienta vārdu, uzvārdu, personas kodu, saņemto izglītības dokumentu un dokumenta numuru.
3. Ja valsts valodas prasmes noslēguma pārbaudes VIAA nodrošinātas atbilstoši šo nosacījumu 29. vai 30. punktā noteiktajam un, ja klients sekmīgi nokārtojis valsts valodas prasmes noslēguma pārbaudi VIAA, izglītības iestāde trīs darba dienu laikā papildus iesniedz mācību maksas gala rēķinu, kurā iekļauj informāciju tikai par klientu, kurš sekmīgi nokārtoja valsts valodas prasmes noslēguma pārbaudi VIAA un ieguva VIAA izsniegto lēmumu par sekmīgi nokārtoto valsts valodas prasmes pārbaudes rezultātu. Šajā punktā minētā noteikuma iestāšanās gadījumā, izglītības iestāde mācību maksas gala rēķinu iesniedzne vēlāk kā trīs dienu laikā pēc eksāmena nokārtošanas, ievērojot, ka tas notiek **90** (deviņdesmit) dienu laikā, skaitot no Apliecinājumā norādītā Apmācības beigu datuma un CV un vakanču portālā mācību grupas sadaļā “Apmācību rezultāti” pievieno rīkojumu par VIAA lēmuma par sekmīgi nokārtojušo valsts valodas prasmes pārbaudes rezultātu saņēmušajiem klientiem. Rīkojumā norāda klienta vārdu, uzvārdu, personas kodu un saņemto dokumentu.
4. Par klientiem, kuri nav ieradušies uz atkārtotu izglītības iestādes noslēguma pārbaudījuma kārtošanu vai valsts valodas prasmes noslēguma pārbaudi VIAA 90 (deviņdesmit) dienu laikā, skaitot no Apliecinājumā norādītā Apmācības beigu datuma, Izglītības iestāde iesniedz atsevišķu rīkojumu, tajā norādot klienta vārdu, uzvārdu, personas kodu.
5. Izglītības iestāde trīs darba dienu laikā Aģentūrā iesniedz kredītrēķinu un piecu darba dienu laikā atmaksājamo avansa summu pārskaita Apliecinājumā norādītajā Aģentūras norēķinu kontā, ja:

54.1. mācību maksa par apmācības pabeigušiem un VIAA lēmumu par sekmīgi nokārtoto valsts valodas prasmes pārbaudi ieguvušiem klientiem ir mazāka par izmaksāto avansa summu;

54.2. **Ja izglītības iestāde ir saņēmusi avansa maksājumu, bet visi klienti ir pārtraukuši mācības.**

1. Izglītības iestādei ir pienākums ne vēlāk kā piecu darba dienu laikā no Aģentūras pieprasījuma saņemšanas brīža veikt avansa maksājuma atmaksu, ja Izglītības iestāde nepilda Nosacījumos noteikto.
2. Izglītības iestādei aizliegts noteikt klientam papildu maksu par dalību Apmācībās vai jebkādas citas finansiāla rakstura saistības.
3. Izglītības iestāde nodrošina, ka Apmācības īstenošanā ir novērsts dubultā finansējuma risks:

58.1. Apmācība netiek finansēta vai līdzfinansēta no citiem Eiropas Savienības finanšu avotiem, kā arī valsts un pašvaldību budžeta līdzekļiem;

58.2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Apmācības īstenošanas izmaksas atbilst īstenotai Apmācībai un nav attiecināmas uz kādu citu Aģentūras organizēto pasākumu.

1. Izglītības iestāde atmaksā Aģentūrai neatbilstoši Nosacījumiem izlietotos finanšu līdzekļus 10 darba dienu laikā no šo Nosacījumu 83. punktā minētā paziņojuma saņemšanas.

**4. Personas datu aizsardzība un konfidencialitāte**

1. Aģentūra un Izglītības iestāde, turpmāk katrs atsevišķi un abi kopā – Puse(-es), ievēro personu datu aizsardzības normatīvo aktu prasības, t.sk., Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), kā arī nodrošina, ka personas datus:
   1. apstrādā likumīgi, godprātīgi un datu subjektiem pārredzamā veidā;
   2. apstrādā uzņemto saistību izpildei un personas datu apstrādi neveiks ar uzņemto saistību izpildi nesavietojamā veidā;
   3. precīzi un nepieciešamības gadījumā atjauninās;
   4. apstrādā veidā, kas pieļauj personu identifikāciju ne ilgāk kā nepieciešams uzņemto saistību izpildei;
   5. apstrādā tādā veidā, lai nodrošinātu normatīvajiem aktiem atbilstošu datu drošību, t.sk., aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
   6. e-pasta sūtījumos dokumentus, informatīvos un citus materiālus, kuros tiek iekļauta informācija par personu datiem, aizsargā ar vismaz deviņu zīmju paroli, izmantojot AES-256 algoritmu. Paroli dokumentu atkodēšanai paziņo atsevišķi, izmantojot citu saziņas veidu.
2. Katra Puse, apstrādājot saņemtos personas datus uzņemto saistību īstenošanai, ir pārzinis personas datu aizsardzības normatīvo aktu izpratnē.
3. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
4. Puses apņemas nenodot saņemtos personas datus trešajām personām bez tās puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem pusei ir pienākums izpaust saņemtos personas datus, tās pienākums par personas datu nodošanu informēt pusi, no kuras tā ir saņēmusi personas datus, ja vien to neaizliedz normatīvie akti.
5. Nosacījumu izpildei Aģentūra veic šādu datu apstrādi: klientam tiek izsniegts Kupons, ar kuru  klients iesniedz personas datus Izglītības iestādei (Kupona numurs, vārds, uzvārds, personas kods, kontaktinformācija – tālruņa numurs un e-pasts).
6. Puses apņemas Nosacījumu izpildes laikā un pēc Nosacījumu termiņa beigām neizpaust trešajām personām nekādu Apmācības īstenošanas laikā iegūto personas datus saturošo informāciju. Minētais pienākums attiecas arī uz pušu darbiniekiem. Puses nodrošina, ka tā darbinieki pirms Apmācības īstenošanas uzsākšanas paraksta attiecīgus saistību rakstus par šajos Nosacījumos noteikto konfidencialitātes prasību izpildi.
7. Izglītības iestāde jebkurā gadījumā nodrošina:
   1. aizsardzību pret fiziskās iedarbības radītu personas datu apdraudējumu;
   2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
   3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.
8. Izglītības iestāde Nosacījumu izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar izglītības iestādes kompetenci.
9. Izglītības iestāde bez atlīdzības sniedz Aģentūrai visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.
10. Izglītības iestāde apņemas Nosacījumu izpildes laikā atļaut Aģentūras pārstāvjiem veikt pārbaudes (tostarp klātienē Izglītības iestādes telpās), lai pārliecinātos par to, kā Izglītības iestāde nodrošina Nosacījumos noteikto saistību izpildi attiecībā uz personas datu aizsardzības jautājumiem.
11. Izglītības iestāde informē Aģentūru par visiem datu subjektu un trešo personu pieprasījumiem attiecībā uz Izglītības iestādes pārziņā esošo personas datu izsniegšanu.

71. Izglītības iestāde pēc pieprasījuma iesniedz Aģentūrai novērtējuma par ietekmi uz izglītojamo datu aizsardzību kopsavilkumu.

1. Pēc Aģentūra pieprasījuma Izglītības iestāde sniedz Aģentūrai visu informāciju par personas datu apstrādi un datu apstrādes līdzekļiem, ko Apmācības īstenošanas ietvaros veica vai izmantoja Izglītības iestāde.
2. Izglītības iestāde apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies izglītības iestādes darbības vai bezdarbības rezultātā.

**5. Citi noteikumi**

1. Izglītības iestāde rakstiski informē Aģentūru par apstākļiem, kas var apdraudēt Apmācības procesu vai Nosacījumos noteikto Izglītības iestādes pienākumu izpildi, t.sk., trīs darba dienu laikā informē Aģentūru par jebkurām izmaiņām Izglītības iestādes darbībā, par juridiskās adreses, bankas konta maiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, Izglītības iestādes likvidēšanu, saimnieciskās darbības apturēšanu vai pārtraukšanu, maksātnespējas pasludināšanu vai tiesvedības uzsākšanu par bankrota procedūru.
2. Aģentūrai ir tiesības pieprasīt no Izglītības iestādes paskaidrojumus un jebkuru ar Apmācības īstenošanu saistīto dokumentāciju.
3. Izglītības iestādei aizliegts izmantot atsauces uz Aģentūru reklāmas un mārketinga materiālos bez iepriekšēja saskaņojuma ar Aģentūru.
4. Izglītības iestādei ir tiesības Apmācības laikā vienoties ar klientu par savstarpējās atbildības regulējumu, ja tas nav pretrunā Nosacījumiem.
5. Izglītības iestāde var rosināt izglītības iestāžu piedāvājumu sarakstā svītrot Apmācības īstenošanas vietas adreses vai papildināt ar jaunām Apmācības īstenošanas vietu adresēm. Iesniegumu par īstenošanas vietas maiņu vai papildināšanu Izglītības iestāde iesniedz Aģentūrā vismaz 15 darba dienas pirms vēlamās Apmācības īstenošanas vietas papildināšanas vai maiņas dienas. Aģentūra nesaskaņo Apmācības īstenošanas vietas papildus pieteikumu, ja attiecīgā Apmācības īstenošanas vieta nav reģistrēta izglītības iestāžu reģistrā. Ja konkrētu izglītības programmu nav iespējams īstenot Izglītības iestādes tehniskajā piedāvājumā noteiktajās adresēs, Aģentūrai ir tiesības izbeigt sadarbību ar Izglītības iestādi par konkrētu izglītības programmas īstenošanu konkrētā īstenošanas vietā.
6. Aģentūrai ir tiesības veikt grozījumus Nosacījumos, iepriekš par to rakstveidā paziņojot Izglītības iestādei.
7. Aģentūrai ir tiesības izslēgt Izglītības iestādi no izglītības iestāžu piedāvājumu saraksta, rakstveidā paziņojot par sadarbības izbeigšanu, šādos gadījumos:
   1. Aģentūrai apzināti sniegta nepatiesa informācija vai sadarbība noslēgta uz nepatiesas informācijas pamata;
   2. veicot pārbaudi Izglītības iestādē, pēdējo divpadsmit mēnešu laikā konstatēta atkārtota Nosacījumu pārkāpšana, t.sk.:
      1. netiek ievērotas normatīvajos aktos un Apmācības īstenošanas nosacījumos noteiktās prasības (atbilstošas materiālās bāzes neesamība, drošu un veselībai nekaitīgu mācību apstākļu nenodrošināšana, konstatēta Izglītības iestādes vai tā personāla Apmācības īstenošanai atbilstošās izglītības vai profesionālās pieredzes neesamība, izglītības iestāžu un īstenošanas vietas adrešu reģistrēšanas nosacījumi u.c.), kā rezultātā apdraudēta kvalitatīva mācību norise;
      2. netiek nodrošināta nodarbību apmeklējumu uzskaite atbilstoši Apmācības īstenošanas nosacījumos noteiktajam;
      3. netiek nodrošināta Apmācība atbilstoši Izglītības iestādes iesniegtajai informācijai par Apmācības īstenošanas vietu un laiku;
      4. Apmācība netiek īstenota valsts valodā.
   3. veicot atkārtotu pārbaudi Izglītības iestādē, konstatēts, ka iepriekš konstatētie pārkāpumi nav novērsti;
   4. ierosināts Izglītības iestādes maksātnespējas process;
   5. Izglītības iestāde neievēro Nosacījumos noteikto norēķinu kārtību, t.sk., noteikto dokumentu iesniegšanas termiņus;
   6. Izglītības iestāde neievēro ieskaitīšanas un atskaitīšanas no izglītojamo skaita kārtību;
   7. Izglītības iestāde noteikusi klientiem MK noteikumos Nr. 75 noteiktajām izmaksām papildu maksu par dalību Apmācībā vai noteikusi jebkādas citas finansiāla rakstura saistības;
   8. Izglītības iestāde, piedāvājot Apmācību klientiem, īsteno negodīgu komercpraksi Negodīgas komercprakses aizlieguma likuma izpratnē.
8. Aģentūra ne retāk kā reizi gadā veic iepriekšējā sadarbības periodā īstenoto pasākumu kvalitātes izvērtējumu un ir tiesīga lemt par Izglītības iestādes piedāvājuma īstenot konkrētu izglītības programmu konkrētā Apmācības īstenošanas vietā svītrošanu no izglītības piedāvājumu saraksta, ja:
   1. gada laikā konstatēts, ka atkārtoti netiek ievērots nosacījums uzsākt Apmācību grupā, kurā ir seši vai vairāk klienti;
   2. pēc pretendenta īstenotās neformālās izglītības programmas valsts valodas apguvei pabeigšanas noslēguma pārbaudījumus VIAA pēdējā gada laikā nokārtojuši mazāk kā 60 procenti no pretendenta apmācīto personu skaita.
9. Ja Izglītības iestāde vai izglītības iestādes piedāvājums, atbilstoši šo Nosacījumu 80. vai 81. punktā noteiktajam, svītrots no izglītības piedāvājumu saraksta, Izglītības iestāde atkārtoti pieteikties pasākumu īstenošanai var ne agrāk kā divus gadus pēc dienas, kad Izglītības iestāde vai Izglītības iestādes piedāvājums ir svītrots no izglītības piedāvājumu saraksta.
10. Gadījumos, ja konstatēto Izglītības iestādes pārkāpumu dēļ nav pieļaujama uzņemto saistību izpilde (jāpārtrauc uzsākto Apmācības grupu mācību process), komisija rakstiski informē Izglītības iestādi par pienākumu atlīdzināt Aģentūrai izdevumus, kas izlietoti klientu Apmācībai, kuras īstenošanā konstatēti būtiski nosacījumu pārkāpumi. Ja Izglītības iestāde minētos Apmācības izdevumus neatlīdzina labprātīgi, Aģentūra attiecīgo summu piedzen normatīvajos aktos noteiktajā kārtībā.
11. Aģentūrai ir tiesības apturēt/izbeigt Apmācības īstenošanu, ja:
    1. ierosināta plānošanas perioda prioritāšu un aktivitāšu pārskatīšana, un Aģentūrai var samazināt vai atsaukt finansējumu, kas plānots maksājumu saistību segšanai;
    2. sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Nosacījumos noteiktos pienākumus vai arī veic tos samazinātā apjomā.

Pretendenta pārstāvis/pilnvarotā persona apliecina, ka Apmācība tiks īstenota atbilstoši šiem Nosacījumiem.

Pielikums

pie Valsts valodas izglītības programmu

īstenošanas nosacījumiem

**JURIDISKAS PERSONAS IESNIEGUMS**

**valsts valodas prasmes noslēguma pārbaudes nodrošināšanai**

Valsts izglītības attīstības aģentūra

Valsts pārbaudījumu departamenta

Valsts valodas prasmes pārbaudes nodaļai

Vaļņu iela 2, Rīga, LV–1050

Oficiālā elektroniskā adrese

|  |  |
| --- | --- |
| Juridiskas personas  nosaukums |  |
| Juridiskas personas  adrese |  |
| Juridiskas personas kontaktinformācija (e-pasts, tālrunis, kontaktpersonas v., uzvārds) |  |
| Valsts valodas apguves projekta īstenotājs/finansētājs, projekta nosaukums\* |  |
| Līguma par valsts valodas apguvi projekta/līguma Nr.\* |  |
| Izglītības programmas/kursa nosaukums |  |
| Mācību sākuma datums |  |
| Mācību beigu datums |  |
| Mācību īstenošanas vietas adrese |  |
| Vēlamā valsts valodas prasmes pārbaudes vietas adrese\*\* |  |

**Informācija par valsts valodas prasmes pārbaudes kārtotājiem**

|  |  |  |  |
| --- | --- | --- | --- |
| Nr.  p.k. | Pārbaudes kārtotāju **skaits** | Valodas prasmes  **līmenis un pakāpe**  A1/ A2/B1/B2/C1/C2 | Vēlamais valodas prasmes noslēguma pārbaudes laika periods  (viena mēneša laikā)\*\* |
|  |  |  |  |
|  |  |  |  |

\* *Norāda, ja ir.*

\*\* *Valsts valodas prasmes pārbaude juridiskai personai vēlamā laikā un vietā tiek nodrošināta saskaņā ar Ministru kabineta 2021. gada 12. oktobra noteikumu Nr. 680 “Valsts izglītības satura centra maksas pakalpojumu cenrādis” Pielikuma 1. punktu.*

*Juridiskas personas vēlamajā adresē valsts valodas prasmes pārbaude tiek nodrošināta tikai tādā gadījumā, ja pārbaudes telpā ir nepieciešamais tehniskais nodrošinājums – darba vietas ar datoru (vismaz 1 m attālumā cita no citas) un interneta pieslēgums (garantētā datu pārraide 100Mb/s).*